VAIO lietotāja rokasgrāmata

Uzdevums

# SD atmiņas karšu ievietošana vai izņemšana

VAIO dators ir aprīkots ar SD atmiņas karšu slotu. Šo slotu var izmantot, lai apmainītos datiem ar digitālajām kamerām, videokamerām, mūzikas atskaņotājiem un citām audio/video ierīcēm.
Datora SD atmiņas karšu slotā var ievietot šādas atmiņas kartes:

- SD atmiņas karte;

- SDHC atmiņas karte;

- SDXC atmiņas karte.

## SD atmiņas kartes ievietošana

1. Atrodiet SD atmiņas karšu slotu.

1. Turiet SD atmiņas karti ar bultiņu pret slotu un uzmanīgi iebīdiet atmiņas karti slotā, līdz izdzirdat klikšķi, kas norāda, ka atmiņas karte ir novietota tai paredzētajā vietā.

Kad atmiņas karte ir ievietota slotā, logā Dators (Computer) [Detalizēta informācija] tiek parādīta SD atmiņas kartes ikona.
Piezīme

- Uzmanieties, lai SD atmiņas kartes ievietošanas laikā nepagrieztu to nepareizi. Ja ar spēku iespiedīsiet to slotā otrādi, tas var bojāt slotu. Plašāku informāciju skatiet rokasgrāmatā, kas ir iekļauta SD atmiņas kartes komplektācijā.

- Kad SD atmiņas karte ir ievietota slotā, logā Dators (Computer) [Detalizēta informācija] tiek parādīta kartes ikona.

Padoms

- Kad ievietojat SD atmiņas karti slotā pirmo reizi, iespējams, tiks parādīta uzvedne ar norādi instalēt draiveri. Ja šāda uzvedne parādās, izpildiet ekrānā redzamās instrukcijas, lai instalētu draiveri.

- Nolasot datus no SD atmiņu kartes vai rakstot datus tajā, deg datu nesēja piekļuves indikators.

## SD atmiņas kartes izņemšana

1. Atrodiet SD atmiņas karšu slotu.

1. Pārbaudiet, ka nedeg datu nesēja piekļuves indikators.

1. Iespiediet SD atmiņas karti virzienā uz VAIO datoru un atlaidiet.

1. Izvelciet SD atmiņas karti no slota.

Saistītās tēmas
Piezīmes par SD atmiņas karšu lietošanu