VAIO lietotāja rokasgrāmata

Uzdevums

# USB ierīces pieslēgšana

VAIO datoram varat pieslēgt universālās seriālās kopnes (USB) ierīci, piemēram, peli, diskešu diskdzini, skaļruni vai printeri.
Veicot pieslēgšanu, var būt nepieciešama USB ierīces komplektācijā iekļautā ierīces draivera instalācija.
Plašāku informāciju skatiet rokasgrāmatā, kas iekļauta ierīces komplektācijā.

1. Izvēlieties USB portu (1), kuru vēlaties izmantot.

1. Pievienojiet USB ierīces kabeli (2) (nav iekļauts komplektācijā) USB portam.

Piezīme

- Pirms lietošanas, iespējams, būs jāinstalē draiveris, kas ir iekļauts USB ierīces komplektācijā. Plašāku informāciju skatiet rokasgrāmatā, kas iekļauta USB ierīces komplektācijā.

- Lai drukātu dokumentus, pārliecinieties, ka USB printeris ir saderīgs ar izmantoto operētājsistēmas Windows versiju.

- Pirms USB skaļruņu atvienošanas no VAIO datora apturiet DVD diska vai mūzikas atskaņošanu vai izslēdziet datoru. USB skaļruņu atvienošana atskaņošanas laikā var izraisīt darbības traucējumus.
  Informāciju par to, kā atvienot USB ierīci, skatiet rokasgrāmatā, kas ir iekļauta ierīces komplektācijā.

- Lai novērstu VAIO datora un/vai USB ierīces bojājumus, ievērojiet šos nosacījumus:

- kad pārvietojat VAIO datoru ar pievienotām USB ierīcēm, nepakļaujiet USB portus triecieniem un neaizskariet tos;

- neievietojiet VAIO datoru somā tā turpmākai pārnešanai, kamēr datoram ir pievienotas USB ierīces.

Padoms

- VAIO datora USB porti atbilst USB 2.0 standartam un USB 3.0 standartam. USB portus, kas atbalsta USB 3.0 standartu, var identificēt pēc to zilās krāsas.

- Papildus USB 2.0 standarta pārsūtīšanas režīmiem USB 3.0 standarts atbalsta šādu pārsūtīšanas režīmu:

- SuperSpeed: pārsūtīšanas ātrums 5 Gbps.

Saistītās tēmas
Ārējā diskdziņa pieslēgšana