VAIO lietotāja rokasgrāmata

Uzdevums

# Memory Stick datu nesēja ievietošana vai izņemšana

Jūs varat izmantot Memory Stick datu nesēju, lai saglabātu datus vai pārsūtītu attēlus starp digitālo kameru un VAIO datoru. Lai ievietotu vai izņemtu Memory Stick datu nesēju, izpildiet tālāk norādītās darbības.

## Memory Stick datu nesēja ievietošana

1. Atrodiet Memory Stick slotu.

1. Turiet Memory Stick datu nesēju [Detalizēta informācija] ar bultiņu pret slotu un uzmanīgi iebīdiet datu nesēju slotā, līdz dzirdēsiet klikšķi, kas norāda, ka datu nesējs ir novietots tam paredzētajā vietā.

Memory Stick datu nesējs tiek automātiski atpazīts sistēmā, un tiek parādīts Memory Stick saturs*. Ja darbvirsmā nekas netiek parādīts, atveriet sadaļu Dators (Computer) [Detalizēta informācija] un veiciet dubultklikšķi uz Memory Stick ikonas*.
* Memory Stick slota diskdziņa apzīmējuma burts, piemēram, E:, var atšķirties atkarībā no VAIO datora sistēmas konfigurācijas.
Piezīme

- Kad Memory Stick datu nesējs ir ievietots slotā, logā Dators (Computer) [Detalizēta informācija] tiek parādīta Memory Stick ikona.

- Ja Memory Stick datu nesējs ir grūti ievietojams, lēni izņemiet to un pārbaudiet, vai ievietojat to pareizajā virzienā. Slotā ievietojot Memory Stick datu nesēju, pārliecinieties, ka turat to ar bultiņu pareizajā virzienā. Lai novērstu VAIO datora vai datu nesēja bojājumus, nepiemērojiet spēku, ievietojot Memory Stick datu nesēju slotā, ja neizdodas paveikt šo darbību viegli.

Padoms

- Kad ievietojat Memory Stick datu nesēju slotā pirmo reizi, iespējams, tiks parādīta uzvedne ar norādi instalēt draiveri. Ja šāda uzvedne parādās, izpildiet ekrānā redzamās instrukcijas, lai instalētu draiveri.

## Memory Stick datu nesēja izņemšana

1. Atrodiet Memory Stick slotu.

1. Pārbaudiet, ka nedeg datu nesēja piekļuves indikators.

1. Iespiediet Memory Stick datu nesēju VAIO datora virzienā un atlaidiet.

1. Izvelciet Memory Stick datu nesēju no slota.

Piezīme

- Neizņemiet Memory Stick datu nesēju, kamēr deg datu nesēja piekļuves indikators. Ja jūs to izdarīsiet, var tikt zaudēti dati. Liela datu apjoma ielādei var būt nepieciešams ilgāks laiks, tādēļ pirms Memory Stick datu nesēja izņemšanas pārliecinieties, ka indikators nedeg.

- Nepiemērojiet spēku, izņemot Memory Stick datu nesēju; pretējā gadījumā datu nesējs var tikt negaidīti atvienots.

Saistītās tēmas
Par Memory Stick datu nesēju
Memory Stick datu nesēja saderība
Memory Stick datu nesēja formatēšana
Piezīmes par Memory Stick datu nesēja lietošanu