VAIO lietotāja rokasgrāmata

Uzziņai

# Drošības informācija

Detalizētu drošības informāciju skatiet komplektācijā iekļautajā drošības rokasgrāmatā.

## Dators

- Ja uz VAIO datora ir uzkritis ciets priekšmets vai izliets šķidrums, izslēdziet datoru, atvienojiet to no elektrotīkla un izņemiet akumulatoru, ja tas ir izņemams. Pirms atkal lietot datoru, būtu vēlams, lai pirms tam to pārbaudītu kvalificēts personāls.

- Izmantojiet tikai norādītās perifērijas ierīces un kabeļus.

- Mazās detaļas, piemēram, “Memory Stick” un “Memory Stick” adapterus, glabājiet bērniem neaizsniedzamās vietās. Pastāv to norīšanas risks.

- Centrālā procesora slodze vai akumulatora uzlādes laikā ģenerētā elektriskā strāva var izraisīt VAIO datora, maiņstrāvas adaptera un akumulatora augšējās un apakšējās virsmas temperatūras palielināšanos. Tas ir normāli un nenorāda uz darbības traucējumu. Saražotā siltuma daudzums ir atkarīgs no izmantotajām ārējām ierīcēm vai lietojumprogrammām.

- Ja VAIO dators vai maiņstrāvas adapteris ļoti sakarst, izslēdziet datoru, atvienojiet maiņstrāvas adapteri, izņemiet akumulatoru, ja tas ir izņemams, un pēc tam sazinieties ar pilnvarotu Sony servisa/atbalsta centru.

## Barošanas avots

- Nelieciet smagus priekšmetus uz barošanas vada, jo tas var izraisīt aizdegšanos.

- Lai atvienotu barošanas vadu, izvelciet to, turot aiz kontaktspraudņa. Nekādā gadījumā nevelciet aiz vada.

- Neizmantojiet savienojuma vadus ar iegriezumiem vai bojājumiem.

- Atvienojiet VAIO datoru no maiņstrāvas kontaktligzdas, ja neplānojat to izmantot ilgāku laiku.

- Ja ilgāku laiku nelietojat VAIO datoru, izņemiet no datora akumulatoru, lai izvairītos no akumulatora bojājumiem.

## Austiņas

- Neizmantojiet austiņas, kad vadāt automašīnu, divriteni vai jebkādu motorizētu transportlīdzekli. Tas var izraisīt satiksmes apdraudējumus un dažās teritorijās ir nelegāli. Tas var būt potenciāli bīstami arī atskaņot skaļu mūziku, kamēr staigājat, īpaši gājēju pārejās.

- Neatskaņojiet austiņās skaļu mūziku. Dzirdes eksperti neiesaka nepārtrauktu, skaļu un ilgstošu atskaņošanu. Ja ausīs sākas džinkstēšana, samaziniet skaļumu vai pārtrauciet lietošanu.