VAIO lietotāja rokasgrāmata

Uzdevums

# Memory Stick datu nesēja formatēšana

Pēc noklusējuma Memory Stick datu nesējs ir formatēts īpašajā FAT formātā un ir gatavs lietošanai.
Formatējot datu nesēju, pārliecinieties, ka izmantojat ierīci, kas ir paredzēta šī datu nesēja formatēšanai, un šajā ierīcē tiek atbalstīta Memory Stick datu nesēja formatēšana.
Lai atkārtoti formatētu datu nesēju VAIO datorā, izpildiet tālāk norādītās darbības.
Piezīme

- Formatējot Memory Stick datu nesēju, visi tajā saglabātie dati tiek dzēsti. Izveidojiet dublējumkopijas svarīgiem datiem, lai nezaudētu tos.

- Neizņemiet Memory Stick datu nesēju no slota, kamēr notiek formatēšana. Tas var izraisīt darbības traucējumus.

1. Atrodiet Memory Stick slotu.

1. Uzmanīgi iebīdiet Memory Stick datu nesēju slotā, līdz izdzirdat klikšķi, kas norāda, ka datu nesējs ir novietots tam paredzētajā vietā. [Detalizēta informācija]

1. Atveriet sadaļu Dators (Computer). [Detalizēta informācija]

1. Ar peles labo pogu noklikšķiniet uz Memory Stick datu nesēja ikonas un izvēlieties opciju Formatēt (Format).

Parādās logs Memory Stick formatēšana (Format Memory Stick).

1. Izvēlieties opciju Atjaunot ierīces noklusējumus (Restore device defaults).

Piešķirtā bloka lielums un failu sistēma mainīsies uz noklusējuma iestatījumiem.
Piezīme

- Nolaižamajā sarakstā Failu sistēma (File system) neizvēlieties opciju NTFS; pretējā gadījumā var rasties darbības traucējumi.

Padoms

- Formatēšanas process tiks pabeigts ātrāk, ja izvēlēsieties opciju Ātrā formatēšana (Quick Format) sadaļā Formatēšanas opcijas (Format options).

1. Izvēlieties opciju Sākt (Start).

Izpildiet ekrānā redzamās instrukcijas.
Piezīme

- Memory Stick datu nesēja formatēšanai nepieciešamais laiks ir atkarīgs no datu nesēja veida.

Saistītās tēmas
Par Memory Stick datu nesēju
Memory Stick datu nesēja saderība
Memory Stick datu nesēja ievietošana vai izņemšana
Piezīmes par Memory Stick datu nesēja lietošanu