VAIO lietotāja rokasgrāmata

BUJ

#### Kā rīkoties, ja nevar atskaņot filmas vai audio celiņus, kas saņemti, izmantojot pa Wi-Fi(R) (bezvadu LAN), vai arī to atskaņošanas laikā ir vērojami pārrāvumi? Kādēļ datu pārsūtīšanas ātrums ir zems?

- Pārvietojiet VAIO datoru tālāk no šķēršļiem vai tuvāk izmantotajam piekļuves punktam.
  Savienojuma iespējas ietekmē attālums, šķēršļi, ierīces konfigurācija, radioviļņu spēks/traucējumi, sienu materiāli, aktīvās programmas utt.

- Izmantojot piekļuves punktu, var rasties īslaicīga ierīces pārslodze. Tas ir atkarīgs no tā, cik daudz citu ierīču attiecīgajā brīdī saziņai izmanto šo piekļuves punktu.
  Nedaudz uzgaidiet un mēģiniet vēlreiz.

- Mainiet piekļuves punkta kanāla iestatījumu. Mainot kanālu, varat samazināt traucējumus savā bezvadu tīklā, tādējādi palielinot datu pārsūtīšanas ātrumu.
  Piekļuves punkta kanāla traucējumu gadījumā datu pārsūtīšanas ātrums var samazināties.

- Ja jūsu piekļuves punkts rada citu piekļuves punktu darbības traucējumus (un otrādi), mainiet piekļuves punkta kanālu.
  Plašāku informāciju skatiet piekļuves punkta komplektācijā iekļautajā rokasgrāmatā.

- Pārliecinieties, ka jūsu Wi-Fi ierīču tuvumā nedarbojas mikroviļņu krāsns.
  2,4 GHz frekvenču joslu, kurā darbojas Wi-Fi, izmanto dažādas ierīces un aparatūra. Ja izmantojat mikroviļņu krāsni, kamēr notiek komunikācija ar Wi-Fi, datu pārsūtīšanas ātrums var kļūt zemāks, komunikācijas diapazons var sašaurināties vai arī komunikācijai var rasties pārrāvumi.