VAIO lietotāja rokasgrāmata

Koncepcija

# Par atkopšanu

Atkopšana ir iebūvētā datu nesēja atjaunošana sākotnējā ražotāja stāvoklī. Atsvaidzināšana ir operētājsistēmas pārinstalēšana ar galvenajiem iestatījumiem un saglabātiem personiskajiem datiem.
Nestabilas datora darbības gadījumā vispirms atsvaidziniet VAIO datoru. Ja problēmu neizdodas novērst, atkopiet datoru.
Ir divi veidi, kā atkopt datoru:

- No atkopšanas datu nesēja

- No atkopšanas apgabala

## Kad ir jāveic atkopšana vai atsvaidzināšana?

- Ja VAIO dators kļūst nestabils.

- Ja VAIO datoru ir inficējis datorvīruss.

- Ja VAIO datorā ir radušās problēmas, kuras nevar atrisināt, veicot problēmu novēršanu.

- Ja esat formatējis dzini C: kļūdas dēļ.

## Kuras programmas izmantot VAIO datora atkopšanai vai atsvaidzināšanai vai atkopšanas datu nesēja izveidei?

Izmantojiet šādas lietojumprogrammas.

### VAIO Care

- Atkopšanas datu nesēja izveide

- Datora aparatūras pārbaude

### VAIO Care (Rescue Mode) : Recover or maintain your system

- VAIO datora atkopšana

- Datu glābšana (dublēšana)

- Visu datu dzēšana iebūvētajā atmiņas ierīcē

### Windows atkopšanas vide (Windows RE) (Windows Recovery Environment (Windows RE))

- Atsvaidzināšana

Padoms

- Lai iegūtu plašāku informāciju, skatiet programmās VAIO Care un VAIO Care (Rescue Mode) : Recover or maintain your system iekļauto palīdzības failu.

- VAIO datora atkopšanu var veikt arī vidē Windows atkopšanas vide (Windows RE) (Windows Recovery Environment (Windows RE)).

## Kas ir atkopšanas apgabals?

Atkopšanas apgabalā iebūvētajā atmiņas ierīcē atrodas dati sistēmas un lietojumprogrammas atkopšanai. Parasti jūs nevarat modificēt vai dzēst datus šajā apgabalā, tomēr šim mērķim ir arī komerciāli pieejamas lietojumprogrammas.

## Kādēļ man jāizmanto atkopšanas datu nesējs?

Atkopšanas datu nesēju izmanto, lai VAIO datoru atjaunotu tā sākotnējā ražotāja stāvoklī. Ja neizdodas startēt sistēmu Windows un jūs esat izdzēsis atkopšanas apgabalu, atkopšanas veikšanai būs nepieciešams atkopšanas datu nesējs.
Izveidojiet atkopšanas datu nesēju, tiklīdz dators ir gatavs darbam.
Saistītās tēmas
Atkopšanas datu nesēja izveide
VAIO datora atsvaidzināšana
Atkopšana no atkopšanas apgabala
Atkopšana no atkopšanas datu nesēja
Piezīmes par atkopšanu