VAIO lietotāja rokasgrāmata

Uzdevums

# Ieslēgšanas paroles iestatīšana/mainīšana

Izmantojot BIOS funkciju, varat iestatīt VAIO datora sāknēšanas paroli (ieslēgšanas paroli). Startējot datoru, pēc VAIO logotipa tiks parādīta ieslēgšanas paroles ievades uzvedne.
Ir divu tipu paroles. Vispirms iestatiet iekārtas paroli.

- Iekārtas parole (administratoriem):
  izmantojot šo paroli, lietotāji ar administratora tiesībām var mainīt visas iestatījumu opcijas BIOS iestatīšanas ekrānā, kā arī startēt VAIO datoru.

- Lietotāja parole (lietotājiem bez administratora tiesībām):
  izmantojot šo paroli, lietotāji var mainīt dažas BIOS iestatīšanas opcijas, kā arī startēt VAIO datoru. Lai iestatītu lietotāja paroli, sākumā jāiestata administratora parole.

1. Nospiediet pogu ASSIST, kamēr VAIO dators ir izslēgts.

Tiek parādīts ekrāns VAIO Care Rescue Mode.

1. Izvēlieties opciju Start BIOS setup.

Ja parole jau ir iestatīta, ievadiet to.
Parādās BIOS iestatīšanas ekrāns.

1. Nospiediet taustiņu vai , lai izvēlētos cilni Security, izvēlieties opciju Set Machine Password vai Set User Password un pēc tam nospiediet taustiņu Enter.

Parādās paroles ievades ekrāns.

1. Ievadiet paroli un nospiediet taustiņu Enter.

Lai mainītu paroli, ievadiet pašreizējo paroli un jauno paroli. Paroli var veidot līdz 32 burtciparu rakstzīmes (ieskaitot atstarpes), un tā ir reģistrjutīga.

1. Nospiediet taustiņu vai , lai izvēlētos opciju Password when Power On, pēc tam nospiediet taustiņu Enter un izvēlieties iestatījumu Enabled.

1. Nospiediet taustiņu vai , lai izvēlētos cilni Exit, izvēlieties opciju Exit Setup un pēc tam nospiediet taustiņu Enter.

1. Pēc apstiprinājuma uzvednes parādīšanās nospiediet taustiņu Enter.

Piezīme

- Noteikti pierakstiet paroli, lai neaizmirstu to.

- Ja aizmirsīsiet paroli, nevarēsiet sāknēt VAIO datoru.

- BIOS iestatīšanas ekrānā varat atiestatīt lietotāja paroli, ievadot iekārtas paroli.

- Ja aizmirsīsiet iekārtas paroli, tā būs atkārtoti jāiestata pilnvarotam Sony servisa/atbalsta centra pārstāvim. (Tiks iekasēta atiestatīšanas maksa.)

Saistītās tēmas
Ieslēgšanas paroles dzēšana
Windows paroles izveide, maiņa vai noņemšana
Kā rīkoties VAIO startēšanai nepieciešamās ieslēgšanas paroles aizmiršanas gadījumā?