VAIO lietotāja rokasgrāmata

Uzdevums

# Atkopšanas datu nesēja izveide

Izpildiet turpmākās instrukcijas, lai izveidotu atkopšanas datu nesēju.

## Lai izveidotu atkopšanas datu nesēju

Padoms

- Kā atkopšanas datu nesēju var izmantot DVD, Blu-ray disku un USB zibatmiņu. Tomēr ieteicams izmantot DVD-R datu nesēju, jo jūs varat nejauši izdzēst datus USB zibatmiņā. Varat izmantot arī BD-R/BD-R DL/DVD-R DL/DVD+R/DVD+R DL datu nesējus; tomēr VAIO datora atbalstītie datu nesēji un nepieciešamo disku skaits atšķiras atkarībā no iegādātā modeļa. Šī informācija tiks norādīta izveides procesa laikā.

- USB 3.0 standartam atbilstoši USB porti neatbalsta atkopšanu, izmantojot USB 3.0 standartam atbilstošu USB zibatmiņu. Ja izmantojat modeli, kuram nav tādu USB portu, kuri atbilstu tikai USB 2.0 standartam, atkopšanas datu nesēja izveidei izmantojiet USB zibatmiņu, kura neatbilst USB 3.0 standartam.

1. VAIO datorā izveidojiet savienojumu ar internetu un lejupielādējiet un instalējiet jaunākos atjauninājumus, izmantojot VAIO Update.

1. Kad VAIO dators ir ieslēgts, nospiediet pogu ASSIST, lai startētu programmu VAIO Care (Desktop).

Ja tiek parādīts logs Lietotāja konta kontrole (User Account Control), izvēlietiesJā (Yes).
Tiks parādīts VAIO Care logs.
Padoms

- Ja esat pierakstījies VAIO datorā kā parasts lietotājs, iespējams, būs jāievada administratora lietotājvārds un parole.

1. Izvēlieties Advanced Tools, Restore and recovery un Create Recovery Media.

1. Rūpīgi izlasiet ekrānā redzamās instrukcijas un izvēlieties Next.

1. Izpildiet ekrānā redzamās instrukcijas.

Piezīme

- Procedūras pašreizējais statuss var tikt parādīts pēc zināma laika.

- Atkopšanas datu nesēja izveides laikā neizņemiet vai neatvienojiet datu nesēju, jo, šādi rīkojoties, process var neizdoties.

- Glabājiet atkopšanas datu nesēju drošā vietā.

## Piezīmes par atkopšanas datu nesēja izveidi

- Atkopšanas datu nesējs ir piemērots tikai VAIO datoram, kurā tas tika izveidots.

- VAIO datora atsvaidzināšana, izmantojot atkopšanas datu nesēju, nav iespējama.

- Izveidojiet atkopšanas datu nesēju, tiklīdz VAIO dators ir gatavs lietošanai. Tālāk norādītajos gadījumos, iespējams, ka nevarēsiet atkopt datoru no atkopšanas apgabala, un būs nepieciešams atkopšanas datu nesējs.

- Esat modificējis atkopšanas apgabalu, izmantojot programmas, kas paredzētas datu modificēšanai.

- Esat instalējis operētājsistēmu, kas atšķiras no šajā datorā iepriekš instalētās operētājsistēmas.

- Esat formatējis iebūvēto atmiņas ierīci, neizmantojot VAIO Care (Rescue Mode) : Recover or maintain your system.

- Nepieskarieties diska virsmai un nenosmērējiet to. Pirkstu nospiedumi vai putekļi uz virsmas var izraisīt lasīšanas/rakstīšanas kļūdas.

- Lai izveidotu atkopšanas datu nesēju, iespējams, dzinī C: būs jāatbrīvo vieta, lai brīvā vieta vairāk nekā divas reizes pārsniegtu izmantotā datu nesēja kapacitāti. Atkarībā no iegādātā modeļa jūs nevarēsiet izveidot atkopšanas datu nesēju piegādes brīdī brīvās vietas trūkuma dēļ, pat ja optiskais diskdzinis atbalsta Blu-ray diskus vai Double/Dual Layer DVD datu nesējus.

- Pirms izmantot USB zibatmiņu kā atkopšanas datu nesēju, skatiet programmā VAIO Care iekļauto palīdzības failu.

Saistītās tēmas
Par atkopšanu
Atkopšana no atkopšanas apgabala
Atkopšana no atkopšanas datu nesēja
Piezīmes par atkopšanu