VAIO lietotāja rokasgrāmata

Uzziņai

# Piezīmes par SD atmiņas karšu lietošanu

Pirms SD atmiņas karšu lietošanas izlasiet tālāk norādītos brīdinājumus, lai lietotu tās pareizi.

- Glabājiet SD atmiņas karti bērniem neaizsniedzamā vietā. Pastāv atmiņas kartes norīšanas risks.

- Nepieskarieties SD atmiņas kartes savienotājam ar pirkstu vai metāla priekšmetiem.

- SD atmiņas karte satur smalkus elektroniskos komponentus. Nepakļaujiet atmiņas karti triecieniem, nelokiet un nemetiet to.

- Neizjauciet un nemodificējiet SD atmiņas karti.

- Nemitriniet SD atmiņas karti.

- Nelietojiet un neglabājiet to vietās, kurās ir šādi faktori:

- īpaši augsta temperatūra, piemēram, saulē novietotā automašīnā;

- tieši saules stari;

- liels mitrums vai kodīgas vielas;

- daudz putekļu.

- Izmantojiet SD atmiņas kartes un adapterus, kas ir saderīgi ar VAIO datorā atbalstītajiem standartiem. Nesaderīgas kartes un adapteri var iestrēgt slotā, izraisot datora bojājumus.

- SD atmiņas kartē ar ierakstīšanas aizsardzību nevar rakstīt datus.

- Ieteicams izveidot svarīgu datu dublējumkopiju.

- Saglabātie dati var tikt zaudēti vai bojāti, ja:

- izņemat SD atmiņas karti vai izslēdzat VAIO datoru, kamēr deg datu nesēja piekļuves indikators;

- izmantojat SD atmiņas karti vietā, kurā statiskā elektrība vai elektriskie trokšņi var izraisīt kartes darbības traucējumus.

- Pārvietojot ielieciet SD atmiņas karti tai paredzētajā futrālī, lai izvairītos no statiskās elektrības lādiņa.

- Pirms SD atmiņas kartes lietošanas ar citu ierīci (nevis ar datoru), piemēram, ar digitālo kameru vai portatīvu audioierīci, formatējiet (inicializējiet) SD atmiņas karti, izmantojot attiecīgo ierīci.
  Datora failu formāts netiek atbalstīts dažās ierīcēs, kā rezultātā tiek parādīts ziņojums ar ieteikumu formatēt SD atmiņas karti. Šajā gadījumā kartes datus kopējiet VAIO datorā un formatējiet karti, izmantojot attiecīgo ierīci. SD atmiņas kartes formatēšanas laikā visi tajā saglabātie dati tiks dzēsti.
  Plašāku informāciju skatiet rokasgrāmatā, kas ir iekļauta ierīces komplektācijā.

- Neievietojiet SD atmiņas karšu slotā nepiemērotus priekšmetus.

- SD atmiņas karšu slotu var izmantot vienīgi datu lasīšanai un rakstīšanai atbalstītajās atmiņas kartēs; slotu nedrīkst izmantot citam nolūkam.

- SD atmiņas kartes (ar ietilpību līdz 2 GB), SDHC atmiņas kartes (ar ietilpību 32 GB) un SDXC atmiņas kartes (ar ietilpību 64 GB), kas ir pieejamas kopš 2012. gada maija, ir pārbaudītas un atzītas par saderīgām ar VAIO datoru. Tomēr SD atmiņas karšu, SDHC atmiņas karšu vai SDXC atmiņas karšu saderība ar šo datoru netiek garantēta visos gadījumos.

- VAIO datora SD atmiņas kartes slotā netiek atbalstīts SD atmiņas kartes, SDHC atmiņas kartes un SDXC atmiņas kartes autortiesību aizsardzības līdzeklis.

- Neievietojiet atmiņas karšu slotā cita tipa atmiņas karti vai atmiņas kartes adapteri. Nesaderīga atmiņas karte vai atmiņas kartes adapteris var iestrēgt slotā, izraisot VAIO datora bojājumus.

- Pastāvīgi piekļūstot atmiņas kartēm, dažu tipu SD atmiņas kartes, piemēram, atmiņas kartes ar īpaši ātrdarbīgu datu pārsūtīšanas funkciju (UHS — Ultra High Speed), var ļoti sakarst. Šādā gadījumā mazliet uzgaidiet, pirms izņemt atmiņas karti, līdz tā atdziest.

Saistītās tēmas
SD atmiņas karšu ievietošana vai izņemšana