VAIO lietotāja rokasgrāmata

Koncepcija

# Par dublēšanas tipiem

Lai dublētu vērtīgos datus, izmantojiet līdzekli Windows Dublēt un atjaunot (Backup and Restore).
Atbilstoši jūsu vajadzībām ir vairāki dublēšanas tipi, kā aprakstīts turpmāk.

### Failu dublēšana

Varat izvēlēties un dublēt mapes un failus, kas ir saglabāti VAIO datorā, DVD diskā vai ārējā cietajā diskā. Detalizētu informāciju par to, kā dublēt datus, skatiet sadaļā Windows palīdzība un atbalsts (Windows Help and Support). [Detalizēta informācija]

### Sistēmas attēlu dublēšana

Jūs varat izveidot visas VAIO datora sistēmas dublējumkopiju. Ja iebūvētā atmiņas ierīce vai dators pārstāj darboties, jūs varat izmantot sistēmas attēlu, lai atjaunotu datoru, kāds tas bija, kad notika dublēšana.
Lai izveidotu sistēmas attēlu, nepieciešams papildaprīkojuma cietais disks, kas formatēts NTFS formātā. Jūs varat arī dublēt sistēmas attēlu optiskajos diskos, piemēram, Blu-ray Disc vai DVD diskā.
Detalizētu informāciju par to, kā izveidot sistēmas attēlu, skatiet sadaļā Windows palīdzība un atbalsts (Windows Help and Support). [Detalizēta informācija]
Piezīme

- Mēs nekādā gadījumā neatjaunosim zudušos un bojātos datus un neatlīdzināsim to vērtību, tostarp arī VAIO datora atteices gadījumā.

- Izveidojiet atkopes datu nesēju uzreiz pēc VAIO datora iegādes. Ja datora darbības traucējumu dēļ nevarat izveidot datu dublējumkopiju, izmantojot Windows līdzekli, datu dublēšanai izmantojiet dublēšanas rīku, kas ir ietverts atkopšanas datu nesējā.
  Informāciju par to, kā izveidot atkopšanas datu nesēju, skatiet sadaļā Atkopšanas datu nesēja izveide. [Detalizēta informācija]

Padoms

- Ja VAIO dators nav aprīkots ar diskdzini, pirms dublēšanas ir jāpieslēdz datoram ārējā ierīce, piemēram, ārējais cietais disks vai DVD diskdzinis, vai arī ir jāmaina diska C: nodalījuma lielums un jāizveido cits nodalījums. [Detalizēta informācija]

Saistītās tēmas
Par dublēšanu
Datu dublēšana, kad nevar startēt operētājsistēmu Windows
Datu atjaunošana, izmantojot rīku VAIO Data Restore Tool.
Sistēmas failu atjaunošana, izmantojot atjaunošanas punktu, kad neizdodas startēt sistēmu Windows